NaiveNeuron/SloPal huggingface dataset:
Fecko, Martin, poslanec NR SR (2016-09-13):
Ďakujem pekne všetkým, že ste na mňa reagovali. Začnem asi od vrchu. Pán Baránik, samozrejme, že tá zodpovednosť je tam dôležitá, to o tom nebudem debatovať. A ako sa k tomu stavajú policajti? No tak viete ako. Pán Kaliňák povedal, že preňho je ukazovateľ vybratých pokút, hej? Tak viete, akým spôsobom o tom bude asi stáť. U nás na rezorte poľnohospodárstva to majú naopak, tam sa nevyberajú žiadne pokuty, hej, pre zmenu, takže my sme trošku tak antipól, ale to je druhá vec. Takže áno, je to na tom svedomí aj tých policajtov. Pán Pčolinský, myslím, že áno, my sme na rovnakej lodi, proste ja som kategoricky proti, jak som povedal. Pán Dostál, hovoríte, že aspoň jeden život, citoval som pána Fica, ktorý, tento tu takto ako hovoril, takže berte to takto, že ja sa s tým stotožním. Samozrejme, že každý zákon môže niečo zhoršiť, niečo zlepšiť, nič ideálne neexistuje, ale pokiaľ takto vedome už vopred vieme, čo nám to prinesie, a nechcem podceňovať slovenský národ, ale ja tiež chodím po tých obciach po Slovensku a vidím, ako sa to tam po tých krčmách grupuje kade-tade. No neverím, že z jedného nebudú 3, 5, 10, lebo nejaká výnimka. A sa pýtam, my stále žijeme na výnimkách, my žijeme na výnimkách stále, stále nejaká kľučka, nejaká výnimka, toto sa môže, hento sa môže. A bojím sa, že pri súčasnej nejakej našej, jak by so to nazval, atmosfére v národe, keď mnoho je frustrovaných a tie krčmy majú aj teraz tržby, pretože mnoho ľudí aj tie sociálne dávky odnesú do tej krčmy alebo kade-tade, je to veľký problém. Takže ja by som jednoznačne, jak som povedal, asi sa nezhodneme, ja budem stále, že budem proti. Takže asi tak. Ďakujem pekne.
Laššáková, Ľubica, ministerka kultúry SR (2018-09-12):
Ďakujem veľmi pekne. Pani poslankyňa, pán poslanec, ja by som to rada upresnila, pretože zrejme nedošlo k celkom dobrému výkladu tohto zákona. Tam ide o to, že počas sporu, to znamená namiesto 100 %, tých 100 % sa rozdelí na 50 a 50. Hej? Počas sporu používateľ používal predmet tej ochrany aj bez uzavretej licenčnej zmluvy. Na druhej strany ide o to, že tieto prostriedky nebudú počas sporu viazané na... a organizácia kolektívnej správy ich môže prerozdeliť nositeľom práv, a veľmi dôležité je to, že zvyšok dlžnej čiastky odmeny používateľ doplatí na základe právoplatného rozsudku. Takže nejde o to, že zaplatí 50 a ten zvyšok bude lietať v lufte. Po skončení právoplatného rozsudku sa doplatí ďalších 50 %. To je všetko, ďakujem.
Jarjabek, Dušan, poslanec NR SR (2015-12-08):
Ďakujem. Chcem poprosiť ctených kolegov, výbor pre kultúru a médiá – 12.30. A asi spravíme dva výbory hneď za sebou, aj mimoriadny výbor ohľadne odvolávania pána ministra Žigu. Ďakujem.
Kotleba, Marian, poslanec NR SR (2018-05-28):
Vážený pán podpredseda Národnej rady, kolegyne, kolegovia, dovoľte, aby som sa opäť, znova naozaj s veľmi krátkym príspevkom zapojil do tejto debaty. Veľmi sa mi páči, že každý ďalší príspevok otvára túto oblasť z novej a z novej témy a že jednoducho tí, ktorí majú chuť počúvať, tak naozaj sa môžu dozvedieť informácie a pohľady, ktoré nie sú celkom bežné a ktoré sa ani veľmi nevyskytujú, no, v mainstreamových médiách takmer vôbec. A zvlášť chcem v tomto mojom vystúpení sa poďakovať pánovi poslancovi Kérymu zo SMER-u – sociálnej demokracie ako predstaviteľovi vládnej strany za to, že povedal to, čo si myslí, to, čo vníma, to, čo cíti ohľadom tejto témy, a ja s ním musím súhlasiť na 100 % aj v tom, že naozaj máme odlišné, veľmi odlišné mnohokrát pohľady na svet, na základné ekonomické, sociálne otázky, možno aj na otázky etické v politike ako v samotnom tom nástroji na ovládanie štátu, ale veľmi kvitujem a aj obdivujem tú odvahu, že ako poslanec najväčšej vládnej strany sa prihlásil a povedal, že keď ide o takúto zásadnú vec, tak jednoducho nemôžme si zo svedomia robiť trhací kalendár a nemôžu tí ľudia v pondelok rozhodovať alebo myslieť a rozprávať inak ako v utorok a potom úplne inak ako napríklad v piatok. Takže, pán poslanec, z mojej strany veľká poklona vašej odvahe a ja verím tomu, že aj vďaka takýmto odvážnym lastovičkám a jednotlivcom, ako ste vy, sa podarí posunúť tento návrh naozaj, neviem prečo, ale si myslím, že naozaj sa to podarí posunúť do druhého čítania a potom sa môžme rozprávať o tom, čo by doňho ešte malo ísť alebo čo by z neho malo vypadnúť. A musím povedať, že ja sa tiež stotožňujem s tým, čo vy ste povedali, že nechcete, aby boli ženy trestané a nejako postihované, tie, ktoré sa rozhodnú pre interrupciu. A si myslím, že každý, tak vy určite, ale každý, kto si pozrie ten náš návrh legislatívny alebo to programové znenie, teda paragrafové znenie nášho návrhu, tak bude jasne vidieť, že presne tak to tam je aj zakomponované, že nechceme, aby sa ženy stávali terčom nejakých stíhaní alebo odsudzovaní alebo niečoho takého podobného, ale, naopak, snažíme sa tú legislatívu upraviť v takom duchu, aby ten priestor na tie pochybenia a hlavne na tie neskoršie výčitky a na tú veľmi smutnú a negatívnu sebareflexiu, o ktorej tu viackrát už hovorila pani doktorka Grausová alebo aj Janka Nehézová ako dlhoročná sestra pri tých najťažších, naozaj najťažších prípadoch v Rooseveltovej nemocnici, aby sa jednoducho nestávali a aby sme ten priestor obmedzili tak, aby nakoniec tí, ktorí dnes nás kritizujú, že chceme veľmi sprísniť v ich očiach tú potratovú legislatívu, aby nakoniec možno niektorí z nich, aj keby len jedna tá mamička prišla a povedala, že ďakujeme za to, že vďaka vašej úprave zákona som na potrat nešla, lebo keby to tak nebolo, tak dnes nemám tohto pekného syna alebo túto peknú dcéru, ale namiesto nich mám len tie výčitky. Takže ďakujem veľmi pekne a ešte raz poklona za tú odvahu.
P. Hrušovský, podpredseda NR SR: (2002-06-20):
J. Migaš, predseda NR SR: Povedal som svoj názor.
Laššáková, Jana, podpredsedníčka NR SR (2013-06-04):
Pán poslanec Přidal, nech sa páči.
Hellebrandt, Tomáš, poslanec NR SR (2023-12-19):
Ďakujem za slovo. Ja by som sa chcel venovať tej, tomu výroku, že akože parlament, akože legislatíva, spomínali to viacerí. Na túto tému napísal knihu venezuelský autor Moisés Naím, volá sa Revenge of Power alebo Pomsta moci a tá kniha je vlastne o tom, ako sa moderný autoritári snažia vlastne získať absolútnu moc najprv v rámci demokratických pravidiel a to tak, že ich v podstate časom vyprázdňujú ich obsahu. Ten autor spomína teda nieže akože právo, ale on to volá, že pseudoprávo a pseudoprávo je v podstate, že formálne je legálne, spĺňa nejaké formálne požiadavky, ktoré sú na legislatívu kladené, ale úmysel je oslabiť inštitúcie alebo odstrániť nejaké brzdy a protiváhy, ktoré v systéme existujú a ktoré bránia koncentrácii moci. Toto sa nedá autormi otvorene priznať, preto často sú ticho. A napriek tomu, že ľudia, ktorí sa tomu venujú, toto prekuknú, mnoho, možno väčšina obyčajných ľudí, ktorí sa o politiku až tak nezaujímajú, im to nie je úplne jasné, kde je pravda. A o to im ide, aby vlastne vytvorili dostatočný priestor neistoty, aby to nakoniec mohli schváliť a tváriť sa, že sú stále demokrati, ale ich úmysel je presne opačný. Ďakujem. (Potlesk.)
Kollár, Boris, predseda NR SR (2023-02-01):
Prosím, prezentujme sa a hlasujeme. (Hlasovanie.) Prítomných 129 poslancov, za 85, proti 10, zdržalo sa 34. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Ďuriš Nicholsonová, Lucia, podpredsedníčka NR SR (2018-05-17):
Ďakujem, pán poslanec, boli ste posledným rečníkom prihláseným do rozpravy. Týmto vyhlasujem všeobecnú rozpravu za skončenú. Chcem sa opýtať pani navrhovateľky, ak máte záverečné slovo, bude to až zajtra. Chcete vystúpiť v rámci záverečného slova? No ale je 19.00 hodín, takže končíme pre dnešok. Vážené dámy, vážení páni, zajtra o deviatej budeme pokračovať v tomto prerušenom bode. (Reakcia z pléna.) Máme termínované body, takže pokračovať budeme po nich. Ďakujem pekne. Želám pekný večer. (Prerušenie rokovania o 19.00 hodine.)
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 141 poslancov, za 10, proti 100, zdržalo sa 31, hlasovali všetci prítomní. Konštatujem, že sme tento návrh neschválili.
Ďuriš Nicholsonová, Lucia, podpredsedníčka NR SR (2019-02-06):
Pán poslanec Tittel s faktickou.
J. Golian, poslanec: (2010-02-11):
Predseda Národnej rady Slovenskej republiky rozhodnutím č. 1505 z 18. januára 2010 navrhol prideliť návrh zákona na jeho prerokovanie výborom a navrhol gestorský výbor, vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady a podľa legislatívnych pravidiel na jeho prerokovanie v Národnej rade Slovenskej republiky. Navrhovatelia zákona odôvodnili predložený legislatívny návrh. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku prerokuje predmetný návrh zákona v druhom čítaní. V súlade s § 74 ods. 1 zákona Národnej rady o rokovacom poriadku a citovaným návrhom predsedu Národnej rady Slovenskej republiky odporúčam prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a gestorský výbor v termíne do 31 dní odo dňa pridelenia. Pán predsedajúci, ďakujem, skončil som svoju spravodajskú informáciu a prosím, otvorte rozpravu k návrhu zákona.
Pleštinská, Zita, poslankyňa NR SR (2021-10-22):
Ďakujem, pán predsedajúci. Tak ako si, Milan Vetrák, spomenul, v zahraničí naozaj žije mnohopočetná slovenská diaspóra. Títo zahraniční Slováci sú dedičstvom Československa a politík nedemokratických režimov, ktoré na našom území v minulosti vládli. Veľmi netrpezlivo očakávajú zákon o štátnom občianstve v takej forme, ktorá by zjednodušila podmienky nadobudnutia druhého občianstva a zabránila odoberaniu občianstva proti vlastnej vôli. V poslaných dňoch som dostala množstvo podnetov od úspešných a ekonomicky produktívnych ľudí, ktorí cítia slovenské korene a túžia po tom, aby boli ich vlasťou uznaní aj oficiálne. Priznaním občianstva krajanom by Slovensko ukázalo, že nám záleží na preklenutí priepasti, ktorú vytvorila železničná (železná, pozn. red.) opona, ako aj protikrajanská politika minulého režimu. Naša krajina by tam mohla len získať okrem nápravy skrivodlivosti aj potenciál skrývajúci sa v potomkoch Slovákov. Mnohí zo zahraničných Slovákov, ktorí volajú po zmene, by dnes boli občanmi, pokiaľ by komunistický režim neviedol protikrajanskú politiku. Žiaden štát z V4, resp. V3 nemal tak prísnu úpravu občianstva ako Československo a žiaden neprijal nový zákon o občianstve tak rýchlo po prevrate. Navyše zákon o štátnom občianstve z roku 2010 obmedzil podmienky naturalizácie a zaviedol nový spôsob straty občianstva aj nadobudnutím cudzieho štátneho občianstva na základe vysloveného prejavu vôle. Ja pevne verím, že na budúci týždeň prijmeme zákon o štátnom občianstve a napravíme všetky skrivodlivosti slovenským občanom, ktorí sa uchádzajú o slovenské občianstvo. Veľmi pekne ti ďakujem za tvoj príspevok.
Laurenčík, Milan, podpredseda NR SR (2021-06-15):
A ešte pani poslankyňa Anna Andrejuvová, nech sa páči.
Pellegrini, Peter, predseda NR SR (2015-02-04):
Prezentujme sa a hlasujeme o tom, že návrh prerokujeme v treťom čítaní ihneď. (Hlasovanie.) Prítomných 137 poslancov, za hlasovalo 84, zdržalo sa 53. Návrh sme schválili.
Blaha, Ľuboš, podpredseda NR SR (2024-01-19):
Pán poslanec Vladimír Ledecký.
Hajko, Jozef, poslanec NR SR (2023-12-08):
Ďakujem za vystúpenie pána Pročka, ja by som sa predsa len vrátil k tomu, tak hlbšie do toho zákona. A máme tu teda napríklad ciele, to som nestihol dopovedať v predchádzajúcom vystúpení, ciele a výsledný stav, ktorý si sľubuje navrhovateľ, nemáme tu pána ministra, ale možno sa mu to dostane. Tak ten cieľ, tie ciele sú, súčasné znenie zákona o niektorých opatreniach na úseku environmentálnej záťaže a o zmene a doplnení niektorých zákonov v znení neskorších predpisov nevyhovujú požiadavkám riešenia sanácie environmentálnych záťaží a ich financovania z prostriedkov Európskej únie. Cieľom predpokladanej legislatívy je odstrániť tento nesúlad. No a teraz si povieme, kto sú dotknuté subjekty. Dotknutými subjektami sú Ministerstvo životného prostredia Slovenskej republiky, vlastníci nehnuteľností. Máme tu aj alternatívne riešenie, ja by som sa opýtal pána ministra, že či ich zvažovali, tie alternatívne riešenia. Vzhľadom na problematiku, ktorú návrh zákona upravujú, nebol... upravuje, neboli alternatívne riešenia navrhované a ani posudzované. V prípade nevykonania úprav navrhovaných v predkladanom materiáli, sa Slovenská republika vystavuje riziku finančných sankcií. Ešte mám čas. Pri pôvodnej aplikácii zákona by mohli ísť, by mohlo ísť o duplicitné finančné plnenie v prospech Slovenskej republiky. No, a ešte tu máme, som sa chcel opýtať na vybrané vplyvy materiálu na rozpočet verejnej správy. Takže vplyvy sú žiadne. V tom, vplyvy na rozpočty v obciach a vyšších územných celkov tiež žiadne. To som chcel požiadať otázku, či sú ozaj žiadne, alebo nie sú žiadne. Mne sa to nezdá. Vplyvy na podnikateľské prostredie žiadne. Z toho vplyv na malé a stredné podnikanie žiadne... (Prerušenie vystúpenia časomerom.)
Viskupič, Marián, poslanec NR SR (2021-03-16):
Ďakujem pekne za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený za spravodajcu k uvedenému návrhu zákona. Predkladám informáciu k predloženému návrhu zákona. Zákon spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre finanč... pardon, pre verejnú správu a regionálny rozvoj. Za gestorský výbor navrhujem Výbor NR SR pre financie a rozpočet. Zároveň odporúčam, aby výbory uvedený návrh prerokovali do 30. apríla 2021 a gestorský výbor do 3. mája 2021. Pán predsedajúci, prosím, otvorte rozpravu k uvedenému návrhu zákona. Ďakujem pekne.
Bugár, Béla, podpredseda NR SR (2017-01-31):
Ďakujem pekne. Otváram všeobecnú rozpravu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Nie. Vyhlasujem rozpravu za skončenú a zároveň prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení zákon č. 461/2003 Z. z. o sociálnom poistení (tlač 345). Prosím teraz pána ministra sociálnych vecí a rodiny pána Richtera, aby vládny návrh zákona uviedol. (Rokovanie o vládnom návrhu zákona, ktorým sa mení zákon č. 461/2003 Z. z. o sociálnom poistení v znení neskorších predpisov , tlač 345.)
Bugár, Béla, podpredseda NR SR (2017-04-07):
Nech sa páči, máte slovo. (Výkriky z pléna.) Porušili ste procedurálny návrh. (Reakcie z pléna.) Procedurálny návrh sa týka... (Reakcie z pléna.) Pani poslankyňa, skúste začať, lebo stále budú kričať. Nech sa páči, máte slovo.
Nachtmannová, Oľga, poslankyňa NR SR (2014-11-10):
Ďakujem za slovo. Pán poslanec, v úvode svojho vystúpenia ste vlastne mali na mysli mňa, keď ste povedali, že sa dozvedeli informácie, ktoré čerpajú z pochybných portálov anonymných. Viete, bolo to ozaj spontánne. Pretože vy ste začali o tom, že koncom minulého týždňa sa zišli smeráci a proti vám začali spriadať a proti vášmu kandidátovi. Aj ja som si dala v tom momente do Googlu, do vyhľadávača, meno Gábor Grendel – krátenie daní, a tak som sa dostala k tomuto portálu. Mimochodom, nie je to žiadny anonymný portál. Prešla som ho, autori sú vždy riadne podpísaní, aj som si ich potom ďalej preverovala, fungujú ako reálne fyzické osoby, na rozdiel práve od vášho kandidáta pána Grendela, ktorý na rôznych anonymných stránkach si robí kampaň. Veľakrát som ho tam našla, na anonymných. Tak nehovorte, prešla som si všetko. Prešla som si aj vášho kandidáta, jeho stanovisko k danému, k danej výzve. A ďalej. To nie je len nejaké bohapusté obvinenie, ale veď tam je priamo preskenované v Topkách, to si môžme nájsť, teraz som si to otvorila, teda teraz, pred hodinou, tak je tam preskenované a takisto tam dátum nesedí. Ide proste o to, že na tom podľa vás anonymnom serveri, nebudem ho teda už menovať, bol uvedený dátum 28. septembra. A vy ste tu tvrdili, že to bolo len minulý piatok, pardon, 28. septembra. Tak toto mi tu nesedelo, toto som vám chcela tlmočiť. Nič iné za tým nebolo. A ešte raz, nejde o žiaden anonymný server. Ďakujem.
K. Sárközy, poslankyňa: (2007-06-21):
Ďakujem. (Potlesk.)
P. Hrušovský, predseda NR SR: (2003-11-05):
(Hlasovanie.) 136 prítomných, 96 za návrh, 33 proti, 7 sa zdržalo. Návrh sme schválili. Prosím ďalší návrh.
Pčolinský, Peter, podpredseda NR SR (2022-11-15):
S ďalšou faktickou pán poslanec Ďurica.
Mičovský, Ján, poslanec NR SR (2015-12-02):
Ďakujem pekne. Ďakujem všetkým trom kolegom za reakciu. Osobitne ďakujem pánovi poslancovi Kvasničkovi, ktorý naozaj vystihol, že ak existuje niečo medzi nebom a zemou, tak najlepšie to môžeme precítiť v lese a les naozaj nie je miesto, ktoré by sme mali chápať ako producenta dreva, ale je to miesto, kde sa dá zamýšľať nad mnohými vzťahmi, pretože dokonalý vzťah lesa umožňuje zamyslenie nad širšími súvislosťami zmyslu života. A odpoveď na tú otázku, ktorá je úplne namieste, pretože to slovo taxácia znie lesníkom prirodzene, ale naozaj to nie je všeobecne známy termín. Lesná taxácia ako skratkové vyjadrenie hospodárskej úpravy lesov je súbor činností, ktoré umožňujú špecialistom, lesníkom taxátorom presne popísať stav lesa, ktorý v danom období, v danom časovom úseku existuje z hľadiska mnohých parametrov a na základe jeho poznania, na základe rastových pomerov, na základe mnohých súvislostí stanoviť na obdobie desiatich rokov, na obdobie jedného decénia opatrenia, ktoré v tom lese treba vykonať. Práve vďaka tejto taxácii sa nám podarilo, v stredoveku to začalo a vrcholí to stále, možno ešte nie sme pri vrchole tejto činnosti, dosiahnuť to, že sme uchránili lesy pred mnohými devastačnými vplyvmi, ktoré tu v 18. a v 19. storočí vplyvom baníctva, hutníctva už ohrozovali lesy ako také. Sú krajiny na svete, kde nemali taxátorov, nemali múdrych panovníkov, ktorí by ich vytvorili, a dnes letí lietadlo ponad územia dve-tri hodiny a vidí bezútešné suché krajiny. Takže v tomto ohľade to treba brať ako fakt. A, kolegovia, aj pán Kadúc, aj pán poslanec Fecko, ďakujem pekne. Myslím, že my sme rozmýšľali v týchto veciach vždy rovnako, a to, čo sme dali aj na papier, aj tak cítime. Ďakujem.
Kvasnička, Marián, poslanec NR SR (2015-04-24):
Ďakujem. Ja nemám rád osobnú konfrontáciu, ani to denuncovanie protivníka, difamačné procesy. Nič menej, Anton, pri tých tvojich filipikách alebo aj mierne ideologicky motivovaných pajanoch mám vždycky taký zvláštny pocit, že chceš mať energiu, pracovať s čímsi, o čom si presvedčený, a nemáš všetky informácie. Ja z vrodeného masochizmu si zvyknem kupovávať týždenník Týždeň, o ktorom nemôžeš pochybovať, že nás má v láske a že nám je priaznivo naklonený. Bola tam od Fera Múčku a Lukáša Krivošíka veľká analýza celej tejto kauzy, kvôli ktorej sa zabávame, ale jedna veta bola zaujímavá. Všetky tu zazneli, všetky možné. Jedna veta: „Za Jána Figeľa sa nedalo politicky obstarávať.“ Títo naši nepriatelia takúto vetu do pomerne serióznej reportáže tam dali: „Nedalo sa politicky obstarávať.“ Čiže o akej politickej zodpovednosti sa budeme baviť? Ja by som sa bavil tam, kde sa politicky obstarávať dá, kde sa politicky a niekedy aj mafiánsky na to tlačí. Dávam ti ten článok do pozornosti. Celkom vážne. (Potlesk.)
Grendel, Gábor, poslanec NR SR (2019-01-29):
Držím sa témy, držím, držím sa tejto témy, pretože, ako som opakoval, teda ako som hovoril už na začiatku, pani ministerka práve tým skráteným legislatívnym konaním ukázala, že ak nejaká náležitosť nenesie odklad, tak vie promptne reagovať. Keby tu sedela, tak by som ju vyzval osobne, aby okamžite odvolala pána Gašpara z funkcie, pretože je nemysliteľné, aby poradcom ministerky vnútra bola osoba, ktorá dávala lustrovať novinára Jána Kuciaka v policajných databázach pol roka pred tým, ako bol zavraždený. Rovnako by som ju vyzval, aby okamžite zistila, aký ďalší novinári boli lustrovaní v policajných databázach v tom časovom úseku, približne pol roka pred vraždou Jána Kuciaka. Rovnako by som ju vyzval, aby zistila, z akého dôvodu tak konal pán bývalý policajný prezident a komu odstúpil takto získané informácie z policajných databáz. A tým som skončil a vyhoviem aj pánovi podpredsedovi Národnej rady. Ďakujem za slovo.
Pročko, Jozef, poslanec NR SR (2024-05-14):
Pani ministerka, vy ste sa spýtali pána Huliaka, nech vám vysvetlí, prečo porušil zmluvu. Myslíte, že vám to povie? Povie, že mimovládky to urobili. Lebo on posledný zastrelil medveďa v 2019. A s ministrom životného prostredia sa dohodli, že to takto bude dobre. (Rečník sa snažil rozprávať so stredoslovenským prízvukom.) Ale nevysvetlí vám, nevysvetlí vám vôbec pani ministerka, prečo porušil zmluvu?! Prečo porušil zmluvu? O tom to je. Musím povedať, že naozaj... počujete, vykrikujú tu, jeden, druhý, vykrikujú a myslíte, že v Hlavnom denníku napíšu, že ako o mne napísali, že Pročko si zabudol dať lieky? Teraz vrieskajú aj Vaľová, aj Huliak. Myslíte, že to oni nenapíšu? Nenapíšu to o nich. Musím povedať, že reakcie, uvidíte za malú chvíľočku aj iných (povedané s pobavením), budú veľmi, veľmi zvláštne. Presne ste to popísali a ja nechcem ísť do väčšieho vysvetľovania, pretože aj ja pôjdem do rozpravy, ale krásne, krásne je to, že naozaj ako sa idú skrývať za medveďa pri lesožrútskych manieroch. Ja to ešte rozvediem. Ale vy sa pýtate pána Huliaka, prečo porušil zmluvu ten človek, ktorý v 2021 povedal, že kto uverí Ficovi, nezaslúži si lepší život! Ale on ho má lepší, lebo uveril Ficovi.
Šipoš, Michal, poslanec NR SR (2023-03-28):
Aj ja vám pekne ďakujem. Za spoluprácu. (Povedané súbežne s predsedajúcim.)
Grendel, Gábor, podpredseda NR SR (2020-12-02):
Prezentujme sa a hlasujme. (Hlasovanie.) Prítomných 130 poslancov, za 84, proti nikto, zdržalo sa 46 poslancov, hlasovali všetci prítomní v sále. Konštatujem, že sme navrhované uznesenie schválili. To bolo posledné hlasovanie. A po krátkej prestávke budeme potom pokračovať v prerušenej rozprave o štátnom rozpočte, ale ešte predtým procedurálne návrhy. Pán poslanec Saloň.
A. Belousovová, podpredsedníčka NR SR: (2007-03-21):
Na faktické poznámky bude reagovať pán poslanec Frešo. Nech sa páči, máte slovo, pán poslanec.
Sulík, Richard, predseda NR SR (2011-02-11):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Dvaja poslanci. Uzatváram možnosť prihlásiť sa do rozpravy. A slovo má poslanec Bastrnák.
Laššáková, Jana, podpredsedníčka NR SR (2012-12-13):
Na vystúpenie pána poslanca s faktickými poznámkami pán poslanec Mičovský, Goga, Podmanický, Kéry, Bagačka, Blanár. Končím možnosť prihlásiť sa s faktickými poznámkami. Nech sa páči, pán poslanec Mičovský.
Kollár, Boris, predseda NR SR (2020-07-07):
Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, pani poslankyni Jarmile Halgašovej. Pán minister, ospravedlňujem sa za tú chvíľku nepozornosti. Ja to vždycky tak.
V. Veteška, podpredseda NR SR: (2006-02-01):
Teraz budeme pokračovať druhým čítaním o vládnom návrhu zákona o perzistentných organických látkach a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov (tlač 1373), spoločná správa ako tlač č. 1373a. Prosím ministra životného prostredia Slovenskej republiky, pána Miklósa, aby vládny návrh zákona odôvodnil.
Bobík, Jozef, poslanec NR SR (2014-12-09):
Vážený pán predseda, v rozprave nevystúpil žiaden poslanec. Preto prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
J. Kvorka, poslanec: (2008-05-15):
Zároveň sa navrhuje, aby ministerstvo všeobecne záväzným právnym predpisom v závislosti na odbornú náročnosť vykonanej diagnostiky pokračovalo. 5. Gestorský výbor na základe stanovísk výborov k návrhu poslankýň Národnej rady Slovenskej republiky Oľgy Nachtmannovej a Marty Damborskej na vydanie zákona, ktorým sa mení a dopĺňa zákon č. 305/2005 Z. z. o sociálnoprávnej ochrane detí a sociálnej kuratele a o zmene a doplnení niektorých zákonov v znení neskorších predpisov vyjadrených v ich uzneseniach uvedených pod bodom III tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky uvedený návrh zákona v znení pozmeňujúcich a doplňujúcich návrhoch schváliť. 6. Gestorský výbor odporúča hlasovať o bodoch 1 až 7 uvedených v časti IV tejto spoločnej správy nasledovne: 1. O bodoch 1, 3 až 7 hlasovať spoločne s návrhom gestorského výboru schváliť. 2. O bode 2 hlasovať osobitne s návrhom gestorského výboru neschváliť. 7. Gestorský výbor určil spoločného spravodajcu výborov Jána Kvorku na prerokovanie návrhu zákona v druhom a treťom čítaní v Národnej rade Slovenskej republiky a po prvé, informovanie Národnej rady Slovenskej republiky o výsledku rokovania výborov a odôvodniť návrh a stanovisko gestorského výboru a po druhé, na predloženie návrhov podľa § 83 ods. 4, § 84 ods. 2 a § 86 zákona č. 350/1996 Z. z. Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 145 z 13. mája 2008. Pán predsedajúci, skončil som, prosím, otvorte rozpravu.
Grendel, Gábor, podpredseda NR SR (2022-03-22):
Ďakujem veľmi pekne. Prosím, zaujmite miesto pre navrhovateľov. Dávam slovo spoločnému spravodajcovi z výboru pre ľudské práva a národnostné menšiny pánovi poslancovi Petrovi Pollákovi, aby informoval národnú radu o výsledku rokovania výborov a aby odôvodnil návrh a stanovisko gestorského výboru.
Danko, Andrej, predseda NR SR (2019-05-14):
Ďakujem. Reakcia, pani poslankyňa Zemanová.
Cigániková, Jana, poslankyňa NR SR (2019-10-23):
Je to procedurálny návrh, chcem, aby sme hlasovali, o tom... (Prerušenie vystúpenia predsedajúcim.)
P. Hrušovský, predseda NR SR: (2005-10-27):
(Hlasovanie.) 125 prítomných, 6 za, 47 proti, 72 sa zdržalo. Návrh sme neschválili. Ďalší návrh. V. Horák, poslanec: Teraz budeme hlasovať o ostatných bodoch spoločnej správy 2 až 14 s odporúčaním gestorského výboru schváliť.
Ledecký, Vladimír, poslanec NR SR (2022-02-02):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 865. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 897 z 18. januára 2022 navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu.
Hrnčiar, Andrej, podpredseda NR SR (2018-06-19):
Pán poslanec Kresák.
Figeľ, Ján, podpredseda NR SR (2013-02-05):
Týmto sme vyčerpali časť písomne prihlásených do rozpravy. Pýtam sa teraz, či sa chce niekto prihlásiť do rozpravy ústne? Končím možnosť prihlásiť sa. Štyri mená sú na displeji: pán Šuca, Blanár, Kuffa a Novotný. Nech sa páči, Peter Šuca, máte slovo.
Laššáková, Jana, podpredsedníčka NR SR (2012-09-25):
Pán poslanec, viete, že to rokovací poriadok neumožňuje, a nebudem robiť ani výnimku, ani precedens. Bolo sa treba prihlásiť vtedy, keď bola možnosť prihlásiť sa do rozpravy. Pán poslanec Kuffa, nech sa páči.
Hrnčiar, Andrej, podpredseda NR SR (2016-12-06):
Pán poslanec Kollár.
Sulík, Richard, predseda NR SR (2011-07-08):
Pán poslanec Kolesík reaguje na faktické poznámky.
Valášek, Tomáš, poslanec NR SR (2022-05-10):
Vďaka, pán predseda, vrátim sa predsa len k tomu, k tomu návrhu pána alebo k procedurálnemu bodu pána poslanca Kollára. Mám za to, že sme mali dať hlasovať o jeho zákone, rokovací poriadok určuje jasne, že hlasovanie sa uskutoční každý deň o jedenástej a sedemnástej hodine, pokiaľ Národná rada v rozprave nerozhodne inak. V prípadoch, že, v prípadoch, že ten zákon nemá spravodajcu, ako tento nemal, a jednoducho sa neurčí inak, tak podľa vašej teórie, ak tam nebolo určené inak, tak by vlastne sa o tom zákone nikdy nehlasovalo. Čiže ak nebolo určené inak, malo by sa logicky hlasovať na každom ďalšom hlasovaní.
Hrnčiar, Andrej, podpredseda NR SR (2018-02-13):
Poslanec Mazurek.
Bugár, Béla, podpredseda NR SR (2018-10-16):
Prezentujme sa a hlasujme o tomto návrhu. (Hlasovanie.) Prítomných 141, za 85, proti 25, zdržalo sa 30 poslancov, 1 nehlasoval. Konštatujem, že sme v treťom čítaní . Otváram rozpravu a pýtam sa, či sa hlási niekto do rozpravy. Nie. Vyhlasujem ju za skončenú. Nech sa páči.
M. Číž, podpredseda NR SR: (2008-12-03):
(Prestávka.) (Po prestávke.)
A. Belousovová, podpredsedníčka NR SR: (2009-06-25):
Ďalšiu otázku položil pán poslanec László Szigeti. Otázku adresoval znovu ministrovi školstva a podpredsedovi vlády Slovenskej republiky Jánovi Mikolajovi. Otázka znie: „Budú mať žiaci národnostných škôl od 1. septembra v učebniciach uvedené geografické názvy dvojjazyčne?“ Nech sa páči, pán minister, odpovedajte.
Laurenčík, Milan, podpredseda NR SR (2022-02-18):
S faktickou poznámkou vystúpi pán poslanec Ján Podmanický. Prosím vás, aby ste si nasadil respirátor, ste na kamere.
Danko, Andrej, predseda NR SR (2018-06-20):
Ďakujem. Otváram všeobecnú rozpravu, do rozpravy som nedostal žiadnu písomnú prihlášku, pýtam sa, či sa chce niekto prihlásiť do rozpravy ústne. Do rozpravy alebo na záverečné slovo? Záverečné? Tým vyhlasujem všeobecnú rozpravu za skončenú. Chce v rozprave zaujať stanovisko pani navrhovateľka? Nech sa páči.
Maďarič, Marek, minister kultúry SR (2012-09-18):
Ďakujem za slovo, pán podpredseda. Dámy poslankyne, páni poslanci, cieľom návrhu zákona, ktorým sa mení a dopĺňa zákon o vysielaní a retransmisii, je odstránenie sporných bodov medzi súčasným znením zákona a kodifikovaným znením európskej smernice o audiovizuálnych mediálnych službách. Konkrétne ide o ustanovenia týkajúce sa jurisdikcie zákazu vysielania telenákupu na lieky, ktoré podliehajú povoleniu na uvedenie na trh, a vysielania telenákupu na zdravotné výkony, ako aj podpory európskych diel v audiovizuálnych mediálnych službách na požiadanie. Slovenská republika sa v priebehu rokovaní s Komisiou zaviazala, že sporné okruhy odstráni novelou zákona o vysielaní a retransmisii, ktorú predloží do legislatívneho procesu do konca roka 2012. V oblasti jurisdikcie je potrebné odstrániť rozpor smernice a Európskeho dohovoru o cezhraničnej televízii, ktorý musí riešiť dvadsať členských štátov Európskej únie, ktoré sú súčasne aj zmluvnou stranou dohovoru. V zmysle zásady prednosti európskeho práva rieši väčšina týchto štátov uvedený rozpor vypustením odkazu na dohovor z vnútroštátnej právnej úpravy jurisdikcie. Navrhovaný zákon predkladá rovnaké riešenie aj v prípade Slovenskej republiky. Zároveň sa v súlade s ustanoveniami smernice navrhuje obmedzenie vysielania telenákupu na lieky a zdravotné výkony. Konkrétne ide o lieky, na ktoré sa vyžaduje povolenie na uvedenie na trh v zmysle § 46 zákona o liekoch a zdravotníckych pomôckach. Návrh sa zaoberá aj otázkou podpory európskych diel v audiovizuálnych mediálnych službách na požiadanie. V zmysle smernice majú členské štáty zabezpečiť, aby audiovizuálne mediálne služby na požiadanie podporovali tvorbu európskych diel a prístup k nim. V podmienkach Slovenskej republiky sa ako najvhodnejší spôsob podpory európskych diel v ponuke audiovizuálnych mediálnych služieb na požiadanie javí zákonom ustanoviť ich podiel v katalógu programov za kalendárny mesiac. Navrhuje sa preto, aby boli poskytovatelia audiovizuálnych mediálnych služieb na požiadanie povinní vyhradiť európskym dielam najmenej 20 % celkového času programov ponúkaných v katalógu programov za kalendárny mesiac, pričom na účely výpočtu tohto podielu sa do celkového času nezapočítavajú spravodajstvo, športové podujatia a zábavné hry, aby sa zabezpečila podpora audiovizuálnych diel európskej produkcie. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, ako aj s právom Európskej únie. Ďakujem.
Tomáš, Erik, poslanec NR SR (2020-02-25):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Ďalej, aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali ihneď vrátane gestorského výboru.
Pellegrini, Peter, predseda NR SR (2023-11-15):
S reakciou na... pán Lackovič, nech sa páči.
Zemanová, Anna, poslankyňa NR SR (2017-09-12):
Cintorín a pochovávanie ľudí patrí jednoducho k životu, je to súčasťou miest a najmä v starších sídlach často cintoríny sú v strede obcí, neďaleko kostolov, kde výstavba sa prirodzeným spôsobom prisunula až ku kostolu. Nikomu cintorín nevadí, cintorín je pietnym miestom, kam chodia za svojimi zomrelými predkami, ale aj často na prechádzku vychutnať alebo vycítiť ten pokoj, ktorý tam je. A naozaj vytvárať ochranné pásmo v takýchto už urbanizovaných územiach je číry nezmysel. Tiež ma oslovili niektorí ľudia v súvislosti s týmto zákonom, kde dodatočne v územných plánoch bolo potrebné začleniť aj toto ochranné pásmo a vlastne dochádza k nezmyselnému vstupu do majetkových práv ľudí, ktorí tam možno mali rodinný dom a hneď vedľa záhradku, kde teraz vlastne nemôže nič realizovať, žiadnu výstavbu. Nemá to žiaden, žiaden význam. Možno tam, kde by boli zdroje pitnej vody ako studne, čo dnes už je veľmi málokde, všade sú mestské vodovody, takže ani to hygienické hľadisko nemá svoje opodstatnenie. Treba mať úctu, samozrejme, ale tá sa dá vyriešiť aj bez ochranného pásma.
Heger, Eduard, podpredseda vlády a minister financií SR, poverený vedením Ministerstva zdravotníctva SR (2021-03-18):
Ďakujem pekne. Cieľom iniciatívy Catching-up Regions je realizovať pilotné riešenia vychádzajúce z potrieb území a s potenciálom širšieho uplatnenia. Projekty sú spravidla financované z tých štrukturálnych fondov a sú pripravované v rámci rôznych tematických oblastí. Ako príklad môžem uviesť komplexné projekty na skvalitňovanie stredného odborného školstva, podpora praxe na stredných školách prostredníctvom spolupráce s malými a strednými podnikmi, zlepšenie kvality života marginalizovaných rómskych komunít, vytváranie geoinformačných systémov a otvorených dát, pilotné riešenia integrovanej sociálnej a zdravotnej starostlivosti na Gemeri, zabezpečenie zásobovania vodou a odvádzanie odpadových vôd v obciach v okrese Snina, rozvíjanie turistického potenciálu prostredníctvom budovania cyklotrás v Poloninách či podpora rozvoja integrovaného dopravného systému. Ďakujem za vašu pozornosť.
Laššáková, Jana, podpredsedníčka NR SR (2013-12-16):
Pán poslanec Hlina? Nechcete reagovať. Vyhlasujem rozpravu za skončenú. Pán navrhovateľ, pán predseda, chcete zaujať stanovisko? Áno. Nech sa páči.
Kuffa, Štefan, poslanec NR SR (2014-09-23):
Ďakujem za slovo aj predrečníkovi. No naozaj v prestížnom týždenníku vyzývať nielen k vyzbrojeniu ako tej Ukrajiny, ale takmer ako k otvorenému konfliktu, ktorý naozaj aj napriek tomu, že by bola ohrozená celá Európa, ja cítim, netrpím žiadnymi fóbiami, ale takisto tú možnú hrozbu, ktorá tuná je a naozaj by to mohlo zachvátiť celú tú našu krajinu. Jednak teda; teda celú Európu. Vojna je absolútne neprijateľným riešením. Takto ste skončili svoj príspevok a s tým sa stotožňujem plne a s tým súhlasím. Je to neprijateľné riešenie. Forma dialógu a diplomatickými cestami treba riešiť aj tento konflikt na Ukrajine. Viem, že to nie je jednoduché. Ľahšie sa to rozpráva a oveľa ťažšie sa koná. Ale nemôžeme podporovať ten nepokoj a to vraždenie, zabíjanie. Tak ako ste spomenuli v tom historickom kontexte, v Rusku naozaj niet jednej rodiny, ktorá by nebola poznačená udalosťami vojny, kde by nemali zabitého človeka. Aj v dnešnej, súčasnej dobe. To nie je len pozostatok z minulosti. A to nepriateľstvo možno, ktoré je, aj ste tu správne historicky spomenuli to Poľsko a možno Rusko, my toto nepriateľstvo nepociťujeme voči Rusku. Ruskej duši, dá sa povedať, že rozumieme veľmi dobre a možno ešte lepšie, si to dovolím povedať, ako západnému človeku. Aj keď Slovensko môže byť tým mostom medzi Východom a Západom. My veľmi dobre rozumieme Východu a myslím si, že od toho Západu a od tejto demokracie nemáme ďaleko. Áno, tak jak ste aj spomenuli, je to aj problém náboženský, a to je ten katolicizmus a pravoslávie. Tuná netreba šíriť nenávisť, ale, naopak, vnášať pokoj a porozumenie.
Danko, Andrej, predseda NR SR (2018-02-08):
Dvanásť. Je 12.00 hodín.
Dostál, Ondrej, poslanec NR SR (2023-03-30):
Tri veci. Chcem sa ospravedlniť pánovi poslancovi Mazurekovi, že keď som v predchádzajúcom vyjadrení hovoril o tých, ktorí útočia na médiá, tak som spomenul Kočnera, Fica a Matoviča a zabudol som na neho a jeho kolegov z hnutia REPUBLIKA, tak dúfam, že prijíma to ospravedlnenie. A druhú vec, ktorú chcem povedať, je, že aj ja som kritizoval ten návrh zákona, a teda pomerne, pomerne obsiahlo. Ale myslím si, že je rozdiel, keď sa vedie normálna, vecná diskusia bez osobných útokov, bez útokov na novinárov. Ja som aj uznal, že, že rozumiem tomu zámeru, a dokonca ho schvaľujem, len tá forma sa mi nepozdáva. A keď sa tu proste vykrikuje, útočí, uráža, pľuje a... áno, každý si môže, môže urobiť, urobiť svoj, svoj obraz o tom, ako má alebo nemá vyzerať parlamentná diskusia. Tretia vec. Na základe toho, čo pán poslanec Mazurek hovoril, dal by som pánovi predkladateľovi do pozornosti, že v prípade, že by sa parlamentná väčšina stotožnila s tým návrhom a posunula ho do druhého čítania a bola vôľa zachovať tam aj to zahrnutie verejných funkcionárov, aby sa tam nejakým pozmeňujúcim návrhom doplnilo, že táto povinnosť sa nevzťahuje na fašistických poslancov, myslím si, že novinári s tým problém mať nebudú.
Štefanec, Ivan, poslanec NR SR (2010-08-11):
Ďakujem, pán predsedajúci. Pán poslanec Burian, hovorili ste, že koalícia nemá problém podporiť, ale zrejme ste mysleli opozíciu, pretože koalícia sa vyjadrila jasne, ale aj na výboroch sme mali v tomto súhlasné stanovisko. Tak predpokladám, že ste mysleli opozičné vyjadrenie, lebo ste sa vyjadrili, že koalícia nemá problém podporiť. Koalícia to predkladá. To je prvá poznámka. Hovorili ste, že vraj SDKÚ – DS zmenila stanovisko, tak vás chcem ubezpečiť, že nezmenila stanovisko. Je to síce vaša interpretácia, ale SDKÚ – demokratická strana na túto tému nezmenila svoje stanovisko. No a do tretice to, čo už síce bolo povedané, ale rád to zdôrazním, ten politický záväzok bol vytvorený za minulej vlády. Ja osobne nepovažujem euroval za najšťastnejšie riešenie, pretože skôr rieši dôsledky a nie príčiny. To riešenie príčin je predovšetkým v štrukturálnych zmenách a reformách a treba aj o tom hovoriť. Ale treba hovoriť aj o tom, že Slovensko si svoje záväzky musí plniť a toto je záväzok, ktorý vyplynul z predchádzajúceho vášho pôsobenia. Ďakujem.
I. Mikloš, podpredseda vlády a minister financií SR: (2003-06-18):
V predkladanej novele zákona sa navrhuje zvýšenie sadzieb spotrebnej dane z bezolovnatých benzínov o 3  100 korún na 1 000 litrov, olovnatých benzínov o 3 500 korún na 1 000 litrov, stredných a plynových olejov o 2 700 korún na 1 000 litrov, vykurovacích olejov o 200 korún na 1 000 kilogramov, skvapalnených plynných uhľovodíkov o 3 500 korún na 1 000 kilogramov a označeného plynového oleja o 2 700 korún na 1 000 litrov. Navrhovaným zvýšením sadzieb spotrebnej dane z minerálnych olejov sa dá očakávať zvýšenie príjmov štátneho rozpočtu o zhruba 2,2 mld. korún, čo pomôže zníženiu napätosti v príjmovej časti štátneho rozpočtu a súčasne vytváraniu potrebných zdrojov na pokrytie nevyhnutných potrieb vo výdavkovej časti štátneho rozpočtu. Navrhované zvýšenie sadzieb dane bude znamenať zvýšenie cien od 2,70 do 3,50 korún na 1 liter motorovej nafty a automobilových benzínov bez dane z pridanej hodnoty. Návrh zákona odporúčam Národnej rade schváliť. Ďakujem pekne.
Kéry, Marián, poslanec NR SR (2017-11-29):
Vážená pani predsedajúca, vážená pani podpredsedníčka vlády Slovenskej republiky, panie poslankyne, páni poslanci, dovoľte mi ako určenému spravodajcovi predniesť v zmysle § 80 ods. 2 zákona č. 350/1996 Z. z. o rokovacom poriadku Národnej rady informáciu o výsledku prerokovania predmetného vládneho návrhu zákona vo výboroch a návrhy na ďalší postup. Národná rada uznesením č. 871 z 12. októbra 2017 pridelila predmetný návrh zákona ústavnoprávnemu výboru, výboru pre financie a rozpočet, výboru pre sociálne veci a zahraničnému výboru. Výbor pre financie a rozpočet, výbor pre sociálne veci a zahraničný výbor prerokovali návrh v určenej lehote a odporučili Národnej rade predmetný návrh zákona schváliť. Ústavnoprávny výbor Národnej rady neprijal uznesenie, keďže návrh uznesenia nezískal súhlas nadpolovičnej väčšiny prítomných poslancov podľa § 52 ods. 4 zákona Národnej rady č. 350/1996 Z. z. o rokovacom poriadku v znení neskorších predpisov a čl. 84 ods. 2 Ústavy Slovenskej republiky. Gestorský výbor nerokoval o spoločnej správe, pretože podľa § 52 ods. 2 zákona Národnej rady č. 350/1996 Z. z. o rokovacom poriadku v znení neskorších predpisov nebol uznášaniaschopný. Predseda výboru ma poveril, aby som informoval Národnú radu o výsledkoch rokovania výborov a predložil návrh na ďalší postup. Vzhľadom na uznesenia výborov, ktoré návrh zákona prerokovali a ktoré odporúčajú Národnej rade návrh zákona schváliť, odporúčam Národnej rade, aby po rozprave rozhodla o všetkých podaných pozmeňujúcich a doplňujúcich návrhoch v časti IV informácie, spoločne o bodoch 1 až 47 a nakoniec o návrhu zákona ako celku. Pani predsedajúca, skončil som, prosím, otvorte rozpravu.
P. Paška, predseda NR SR: (2009-04-28):
(Hlasovanie.) 132 prítomných, 77 za, 1 proti, 53 sa zdržalo, 1 nehlasoval. Schválili sme návrh novely zákona č. 548/2003 Z. z. o Justičnej akadémii . Pán poslanec Podmanický uvedie hlasovanie v druhom čítaní o vládnom návrhu zákona o podmienkach vývozu a dovozu predmetu kultúrnej hodnoty a o doplnení zákona č. 652/20004 Z. z. o orgánoch štátnej správy v colníctve. Je to tlač 889.
Remišová, Veronika, poslankyňa NR SR (2016-04-28):
Prečo sa nebavíme o tom, ako túto situáciu vyriešiť a ako uľahčiť kolegyni Petrík, aby sem, keď, aby s tým dieťaťom sem mohla prísť? (Reakcie z pléna.)
P. Hrušovský, predseda NR SR: (2003-07-04):
(Hlasovanie.) 122 prítomných, 73 za návrh, 43 proti, 6 sa zdržalo. Konštatujem, že návrh zákona sme schválili do druhého čítania. Ďalší návrh.
Zmajkovičová, Renáta, podpredsedníčka NR SR (2012-12-05):
Pán poslanec sa nehlási s reakciou na faktickú. Ďalší vystúpi v rozprave pán poslanec Bastrnák. Nech sa páči, pán poslanec, máte slovo.
Bugár, Béla, podpredseda NR SR (2018-12-05):
Prepáčte. To som chcel navrhnúť.
Grendel, Gábor, podpredseda NR SR (2020-04-20):
Ďakujem, pán minister. Dávam slovo členke výboru pre sociálne veci poslankyni Kataríne Hatrákovej, aby informovala Národnú radu o výsledku prerokovania návrhu vlády vo výbore.
R. Fico, poslanec: (2003-06-17):
Pokiaľ ide o návrh, podávam procedurálny návrh, aby záverečné hlasovanie o tomto zákone bolo ako prvé zajtra ráno o 9.00 hodine. Z. Martináková, podpredsedníčka NR SR: Pán poslanec Fico, prečítam pred všetkými poslancami zápis, ako predniesla hlasovanie pani spoločná spravodajkyňa.
Kadúc, Miroslav, poslanec NR SR (2015-07-03):
Ďakujem pekne. Pán poslanec Zajac, máte úplne pravdu, že tá správa je nepochybne posun z hľadiska procesu, z hľadiska formy, ten obsah, ktorý je tam, to my len ťažko ovplyvníme, ale určite je to pre nás čitateľné a vieme posúdiť ten reálny stav, čo je dobré. Áno, je tam ten problém so špeciálnou prokuratúrou. A tu treba sa naozaj zmyslieť nad tým, či tá vysoká miera autonómie, ako povedal pán generálny prokurátor, a zároveň voľba v parlamente nemá spôsobiť to, že špeciálny prokurátor bude tu podávať správu. Ja už teraz za seba hovorím, ja som sa na to pozeral včera, tá úprava je pomerne jednoduchá, ja už mám paragrafové znenie pripravené, budúci týždeň to chcem dať. Pokojne, viem, že som z opozície, viem, že to zrejme neprejde, ja nemám problém, ak mi povedia smeráci, prijmeme to, ja to stiahnem. Len, prosím vás, pome to upraviť, pretože to, aby sme o korupcii hovorili, že klesá, a venujeme jej dvanásť riadkov, to mi príde proste, no, žalostné. Pýtali ste sa na výsledky. No, tak ako spravodlivosti, tak aj pri prokuratúre chýbajú ľudia. A tieto dva rezorty sú dlhodobo poddimenzované. A tvrdím, že pokiaľ vláda nedá viac peňazí do spravodlivosti a do prokuratúry, teda garantom zákonnosti, dovtedy budem tvrdiť, že je neúprimná snaha ktorejkoľvek vlády o to, riešiť upevňovanie právneho štátu, boj s korupciou či domáce násilie. To je proste fakt. Tých peňazí je v týchto rezortoch strašne, strašne málo. Vy ste ešte povedali, že chceli by ste, že, alebo občania by chceli poznať beneficientov schránkových firiem. No, podľa mňa by ich nechceli poznať, chceli by vidieť potrestaných ľudí, ktorí okrádajú náš štát. A tu dávam do pozornosti paragraf, ktorý sa celkom dobre uplatňuje v Čechách, ak sa nemýlim, u nás sa to volá porušovanie povinnosti k správe cudzieho majetku, tam to funguje. Verím, že tento paragraf bude viac... (Prerušenie vystúpenia časomerom.)
Fecko, Martin, poslanec NR SR (2023-02-08):
Môžem povedať, že bude to riešené tak, ako to bolo pred prijatím zákona o tom, že sme zakázali predaj neknihovaných pozemkov. To znamená, bude to v tom istom režime ako keď sme mohli, Slovenský pozemkový fond mohol skupovať všetky pozemky neknihované. Takže ten istý režim. Tam nič iné sme nevymysleli. Len to, čo bolo, sme zakázali. Tým pádom, či tam bude taký alebo taký, to takto už je v zákone, ktorý som čítal. Takže bude ten istý režim, ako bolo pred zákazom scudzovania týchto pozemkov. Nič viacej.